recursal/SuperWikiNEXT-32B huggingface dataset:
**Rebrendinq** (*ing.* rebranding) — brendin (əmtəə nişanının) və ya onun tərkib hissələrinin dəyişdirilməsi ilə bağlı aparılan kompleks tədbirlər planıdır. Tərkib hissələri isə bunlardır: adı, loqotipi, bədii tərtibatı və brendin ümumi ideoloji mövqeyi.

Rebrendinq məhsul və ya xidmətin inkişafı üçün brendin hazırkı vəziyyətinin təkmilləşdirilməsi kimi başa düşülür. Rebrendinq prosesində brendin adı, loqosu, sloqanı və s. kimi dəyişdirilməsi baş verə bilər. Həmçinin brendin reklam və marketinq siyasətlərinin dəyişdirildiyi rebrendinqlər də olub. Ümumiyyətlə Rebrendinq məhsul və ya xidmətin mövcud vəziyətindəki mənfi halları aradan qaldırmaq üçün yenidən qurulma prosesi kimi də şərh olunur. Satışa mənfi təsir edən səbəbləri aradan qaldıran zaman bəzən istehlakçılar bunu hiss eləməyə də bilər. Buna görə istehsalçılar belə düşünürlər ki, yenilənmə prosesini istehlakçılara çatdıranda onların şüurlarındakı həmin mənfi halları da silə biləcəklər. Yəni, x adam y firma haqqında onun keyfiyyətli olmadığını düşünür. Bu x adamların sayı çoxaldıqca y firması tədbirlər planı keçirtməyə başlayır. Tədbirlər planında problemi köklücə həll etmək üçün rebrendinqə getmək seçilir. Rebrendinqdən sonra x adam(lar) firmanın artıq yeniləndiyini düşünüb, onun məhsullarından yenə test üçün istifadə edəcəklər. Əgər firma rebrendinq prosesində itehsalatını mükəmmələşdiribsə x adam(lar) artıq y firması haqqında mənfi yox müsbət rəyə malik olacaqlar. Amma rebrendinqə gedən bütün firmalar sırf bu səbəbdən getmirlər. İstehlakçıların heç bir şikayəti olmadığı halda sırf dəyişiklik olsun deyə də rebrendiq edənlər də olur.

Həmçinin bax
------------

* 4P
* Marketinq
**Seara** (*port.* Ceará) — Braziliyanın şimal-qərbində yerləşən ştat. İnzibati mərkəzi Fortaleza.

Coğrafiyası
-----------

Ştatın Atlantik okean sahili əraziləri əsasən düzənlik relyefə malikdir. Şimal-şərqi isə Braziliya alcaq dağlığıdır. Sahəsi 148 920,5 km² təşkil edir.

Əhalisi
-------

Ştatın əhalisi 1970-ci ildə əhalisi 4,5 milyon, 2010-cu ildə isə əhalinin sayı 8,5 milyon nəfərə qədər artmışdır. Qarışıq əhali ştatın 60 % təşkil edir. Qaralar cəmi 3 %, ağlar isə 37 %-dir. Portaleza şəhərinin əhasili əsasən qara dərililərdən və onların hindularla qarışığından ibarətdir. Cənuba nisbətdə son immiqrasiya etmişlərin törəmələrinə demək olar ki, az rast gəlinir.

İnzibati quruluş
----------------

Ştat 7 mezoregiona və 33 mikroregiona bölünür.

İqtisadiyyat
------------

İqtisadiyyatın əsasını kənd təsərrüfatı təşkil edir. Burada banan, kofe, tütün, qarğıdalı becərilir. Braziliya qozu istehasıla görə ölkədə birinci yerdədir. Maldarlıq digər gəlir mənbəyidir.

| ⛭Braziliya ştatları |
| --- |
| Akri • Alaqoas • Amazonas • Amapa • Baiya • Qoyas • Maranyan • Matu-Qrosu • Matu-Qrosu-du-Sul • Minas-Jerays • Para • Paraiba • Parana • Pernambuku • Piaui • Rio-de-Janeyro • Riu-Qrandi-du-Norti • Riu-Qrandi-du-Sul • Rondoniya • Rorayma • San-Paulu • Santa-Katarina • Seara • Serjipi • Tokantins • Federal dairə • Espiritu-Santu | Braziliya bayrağıBraziliya bayrağı |

İstinadlar
----------

1. ↑  archINFORM (alm.). 1994.
2. ↑  .
3. ↑  "Língua Indígena. O nome Ceará" (PDF). Revista do Instituto do Ceará. 1999. 20 March 2008 tarixində arxivləşdirilib (PDF). İstifadə tarixi: 2007-09-06.
Viktor Vasnetsov tərəfindən 1871-ci ildə çəkilmiş *məzarqazan* rəsmi.
**Məzarqazan** (*ing.* Gravedigger) — Qəbiristanlıqlarda işləyən və məzarların qazılması ilə məşğul olan işçi. Məzarçı vəzifəsini icra edən şəxslər, adətən vəfat etmiş şəxslərin yaxınlarından olan könüllü şəxslərdən ibarət olur. Kilsə mülkləri yerləşən ərazilərdə dini mərkəzlərin öz məzarçılarınında olduğu məlumdur.

Məzarqazan bir vəzifə kimi orta əsr kilsələrində vəzifə hesab edilirdi və həmin şəxslərə aylıq maaş öndənilmişdir. Günümüz Avropasında məzarların qazılması işləri ilə özəl məzarlıq xidməti göstərən şirkətlər məşğul olmaqdadır. Bəzi qəbiristanlıqlarda saxlanılan texniki işçilər arasında məzarqazanlarda olur. Tarix boyunca məzarqazan kimi çalışan insanlara bir mənalı münasibət göstərilməyib.

Hindistanda məzarqazan olaraq işləmək aşağı sinfin gördüyü iş hesab edildiyindən kasta sistemində toxunulmazlar olaraq qəbul edilən insanlar bu işi görməkdədir. Ölüm mövzusu ədəbiyyatda çox işlənən mövzu olduğundan məzarqazan obrazlarıda müxtəlif bədii əsərlərdə öz yerini tapmışdır. Bunlardan ən tanınmışı Uilyam Şekspir tərəfindən yazılmış Danimarka şahzadəsi Hamletin faciəvi əhvalatı faciəsində verilmişdir.

### Tanınmış məzarqazanlar

* Amerika Birləşmiş Ştatlarının 16-cı prezidenti Avraam Linkoln siyasi fəaliyyətindən əvvəl İndiyanada məzarqazan kimi çalışmışdır.


Vikianbarda Məzarqazan ilə əlaqəli mediafayllar var.
**Yaap de Hoop Sxeffer** (nid. Jakob Gijsbert "Jaap" de Hoop Scheffer, /ˈjaːp də ˈɦoːp ˈsxɛfər/ⓘ; 3 aprel 1948[…], Amsterdam) — Niderland siyasətçisi, 2004-2009-cu illərdə NATO-nun baş katibi.

Sxeffer 1967-ci ildə Müqəddəs İqnati Layola adına katolik klassik gimnaziyasını bitirmiş, 1974-cü ildə isə Leyden Universitetinin hüquq fakültəsindən məzun olmuş və hüquq magistri dərəcəsini almışdır. Universiteti bitirdikdən sonra hərbi xidmətdə olmuşdur.

Hərbi xidmətdən sonra 1976-1986-cı illərdə Niderland Xarici İşlər Nazirliyində çalışmış, ilk iki ili Niderlandın Qanadakı səfirliyində, 1980-ci ilədək isə Brüsseldə Niderlandın NATO-dakı nümayəndəliyində çalışmışdır.

1982-ci ildə Xristian Demokrat Çağırışı Partiyasına qoşulmuş və 1986-cı il parlament seçkilərində Niderland Nümayəndələr Palatasına üzv seçildi. 3 iyun 1986-cı ildən 23 may 2002-ci ilədək Niderland Nümayəndələr Palatasının üzvü kimi fəaliyyət göstərmişdir. 2002-ci il parlament seçkilərində qalib gələn Xristian Demokrat Çağırışı Partiyası, başda Yan-Peter Balkenende olmaqla, yeni hökumət qurmuş və 22 iyul 2002-ci ildən Sxeffer Balkenende kabinetində xarici işlər naziri vəzifəsini tutmuşdur. Bu vəzifədə o, ABŞ-nin 2003-cü ildə İraqa müdaxiləsində Niderland ordusunun iştirakına müsbət qərar verilməsində mühüm rol oynamışdı.

22 sentyabr 2003-cü ildə NATO-nun növbəti baş katibi seçildiyi üçün Sxeffer 3 dekabr 2003-cü ildə Niderland xarici işlər naziri vəzifəsindən istefa verdi. 5 yanvar 2004-cü ildə Sxeffer NATO baş katibi vəzifəsinin icrasına başladı. 2006-cı ilin dekabrında onun vəzifə müddətinin 2009-cu ilədək uzadılması qərara alındı və 1 avqust 2009-cu ildə o vəzifəsini Danimarkanın keçmiş baş naziri Anders Foq Rasmussenə təhvil verdi.

Sxeffer 21 iyul 2009-cu ildə infarkt keçirmiş və həkimlərin səyləri nəticəsində vəziyyəti normallaşmışdır.

İstinadlar
----------

1. 1 2  *Saracino P.* Jaap de Hoop Scheffer // Encyclopædia Britannica (ing.).
2. 1 2  Leidse Hoogleraren (nid.).
3. ↑  "Arxivlənmiş surət". 2021-10-23 tarixində arxivləşdirilib. İstifadə tarixi: 2014-08-28.

Xarici keçidlər
---------------


Vikianbarda Yaap de Hoop Sxeffer ilə əlaqəli mediafayllar var.

* Tərcümeyi-halı - NATO veb-saytı
* Baş katib təyin edilməsinə dair NATO-nun yaydığı məlumat
* Yaap de Hoop Sxefferin profili Arxivləşdirilib 2008-08-14 at the Wayback Machine - jurnalist Robert van de Ro tərəfindən, NATO veb-saytı

| ⛭**NATO baş katibləri** |
| --- |
| Hastinqs İsmey  • Pol-Anri Spaak  • Dirk Stikker  • Manlio Brozio  • Yozef Luns  • Piter Karinqton  • Manfred Vörner  • Sercio Balanzino (v.i.e.)  • Villy Klaas  • Sercio Balanzino (v.i.e.)  • Xavyer Solana  • Corc Robertson  • Alessandro Minuto-Ritso (v.i.e.)  • Yaap de Hoop Sxeffer  • Anders Foq Rasmussen  • Yens Stoltenberq |  |

|  |  |
| --- | --- |
|  | ***Siyasətçi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Göstər özünü** (*ing.* Shake It Up) — Disney Channeldə yayımlanan bir ABŞ sitkomudur. Serialın ilk bölümü Amerika Birləşmiş Ştatlarında 7 noyabr 2010-cu ildə yayımlanmışdır. Kris Tompson tərəfindən yaradılan və baş rollarını Bella Torn və Zendayanın bölüşdüyü serial, "Göstər özünü Çikaqo" adlı yerli bir proqramda rəqs edən Sisi Cons (Bella Torn) və Raki Bulu (Zendaya) adlarında iki qızın macəralarından bəhs edir. Əlavə olaraq, içində və ya xaricində olduqları tərsliklər və yaşadıqları problemlər ilə məktəbdə yüksələn statusları da qeyd olunur. Deyvis Klevilənd, Raşan Fiqan, Adam Ayrqoyn və Kenton Dati serialın əsas rollarını bölüşür. Serialın orijinal versiyası Disney üçün düzəldilən, yalnız rəqsi sevən iki qız dost komediyasıdır. Bu rəqs anlayışı "Məşhur Cet Cekson" və "Sanniyə imkan verin"dən sonra serial içində serial formatını istifadə edən üçüncü Disney orijinal serialıdır.

 *Bella Torn və Zendaya*

Aktyorlar
---------

| Rol | Aktyor/aktrisa |
| --- | --- |
| Sisi Cons | Bella Torn |
| Raki Bulu | Zendaya Koulman |
| Flin Cons | Deyvis Klevilənd |
| Tay Bulu | Raşan Fiqan |
| Düs Martinez | Adam Ayrqoyn |
| Qunter Hesenhepa | Kenton Dati |
| Tinka Hesenhepa | Karolin Sanşayn |
| rəqsçi | Kameron Boys |
**"Sonuncu yarpaq"** (*ing.* The Last Leaf) — amerikalı yazıçı O. Henrinin "Yanan Çıraq" seçilmiş hekayələrindən bir novella.

Məzmun
------

Qrinviç-Villicdə kiçik bir məhəllədə, üçmərtəbəli bir evdə iki gənc rəssam qızlar, Syu və Coanna yaşayırlar. Coanna ağciyərlərin sətəlcəminə tututlur və o, ölüm ayağındadır. Onun otağının pəncərəsindən görünən sarmaşığın yarpaqları tökülmək üzrədir. Coanna əmindir ki, sarmaşığın sonuncu yarpağı düşən gün o öləcəkdir. Rəfiqəsi Syu onu bu sərsəm fikirdən çəkindirməyə çalışır.
Elə həmin binanın alt mərtəbəsində 60 yaşlı uğursuz Berman adlı bir rəssam da yaşayır. Berman illərdi özünün şah əsərinin yaratmaq arzusundadır. Syu bir gün poza oturuşu üçün qoça rəssamın yanına gələrək, öz xəstə rəfiqəsi və onun sərsəm fikri haqqında ona danışır. Qoca rəssam bu sərsəm fikri axmaqlıq adlandıraraq:

|  |  |  |
| --- | --- | --- |
| "| Belə bir şey mümkündürmü - hansısa lənətə gəlmiş sarmaşığın yarpaqlarının düşməsinə görə ölmək! İlk dəfədir ki, belə sərsəm şey eşidirəm. <…> Siz necə rəvac görürsünüz ki, o, bu axmaq fikiri ağlına gətirsin. Ah zavalı kiçik miss Coanna! | "|

Gecə küləkli və yağşlı keçir. Səhərisi gün sarmaşığın neçə yarpağının qaldığını bilmək üçün, Coanna rəfiqəsindən pəncərənin pərdəsini açmağı xahiş edir. Kərpic divara sarınmış sarmaşığın hələ də yarpağının qaldığını görən Coanna əmindir ki, bu son yarpaq düşən gün, onun da son günü olacaqdır.
Sonrakı günlər də yarpaq sarmaşıqdan asılmış qalır. Coanna özünə ölüm arzu etməklə günah işlətdiyini hesab edir.
Gündüz Coannaya baş çəkən həkim onun sağalma ehtimalının artdığını bildirir, sonra o, daha bir Berman soyadlı ağciyər sətəlcəminə tutulmuş halsız xəstəyə baş çəkəcəyini deyir. Səhərisi gün həkim Coannanın tam sağaldığını müəyyən edir. Həmi axşam Syu rəfiqəsinə xəbər verir ki, qoca rəssam Berman xəstəxanada vəfat etmişdir:

|  |  |  |
| --- | --- | --- |
| "| O, cəmi iki gün idi ki, xəstələnmişdir. Xəstələnən günün səhəri şvetsar yazıq qocanı onun otağında döşəmə üzərində tapmışdır. O, huşunu itirmişdir. Onun ayaqqabıları və paltarı yaş, özü isə buz kimi soyumuşdur. <…> Onun yanında hələ də yanan bir fənər, nərdivan, bir neçə fırça və sarı, yaşıl rəngli palitra tapılmışdır. Sarmaşığın sonuncu yarpağına pəncərədən bir bax. Səni təəccübləndirmir ki, o küləkdən titrəmir və tərpənmir. Bəli, əzizim budur Bermanın şah əsəri - o, onu sonuncu yarpaq düşən gecə çəkmişdir. | "|

İstinadlar
----------

1. 1 2  *O. Henri.* The Last Leaf  (ing.)
**V.92** – 2000-ci ildə Beynəlxalq Telekommunikasiya İttifaqı (BTİ, *ing.* International Telecommunications Union) tərəfindən təsdiq olunmuş standart. Telefon xətləri üzərindən verilənlərin modem vasitəsilə ötürülməsi üçün nəzərdə tutulub. Onun başlıca üstünlükləri: abonent informasiyasının ötürülmə sürətinin 48 Kbit/san sürətədək yüksəldilməsində, bağlantı qurulması müddətinin qısaldılmasında və İnternetdə iş zamanı gələn telefon zənglərinə cavab vermək üçün işin dayandırılması və danışıq bitdikdən sonra onun avtomatik bərpası imkanının olmasındadır.

V.44
----

**V.44** – 2000-ci ildə ITU-T tərəfindən qəbul olunmuş və modemlə ötürülən verilənlərin sıxılması üçün standart. Üst-üstə düşən sətirlərin axtarışı zamanı Lempel-Ziv metoduna əsaslanır. V.42bis ilə müqayisədə sıxma dərəcəsi müxtəlif fayllarda orta hesabla 26% yüksək olur ki, bu da analoq modemlərin məhsuldarlığını artırır.

Ədəbiyyat
---------

* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.

Xarici keçidlər
---------------

V.92 üzrə tövsiyələr

V seriyası üzrə tövsiyələr
Kitab cildinin üz qabığı.
**"Üzdəniraq ada"** — yazıçı Rövşən Yerfinin geniş oxucu kütləsinin rəğbətini qazanmış bu əsəri Azərbaycanın müstəqillik illərinin başlanğıc dövründə cəzaçəkmə müəssisələrinin həyatından bəhs edən və xidmət əməkdaşı tərəfindən yazılan ilk romandır.

Əsər haqqında
-------------

Əsərdə cəzaçəkmə müəssisələrində yaşanan hadisələr realistcəsinə təsvir edilir. Azərbaycanın roman ədəbiyyatında detektiv janrının əsasını yaradan yazıçı Cəmşid Əmirovun oğlu ədliyyə polkovniki Çingiz Əmirovun xatirəsinə ithaf olunmuşdur.

Qısa məzmunu
------------

Hadisələr cəzaçəkmə müəssisələrindən birində baş verir. Əsərdə iki baş qəhrəman var: cəza evinə işləməyə göndərilən gənc leytenant Şəfi və sevgisinə görə "cəzalandırılan" məhkum Əziz. Roman rəis Əliməmməd, rəis müavinləri Rasim, Bəhram, dəstə rəisi Cəbrayıl, məhkum İltifat, Topuş, Çandriko kimi maraqlı surətlər və onlarla məhkumun cinayət tarixçələri ilə zəngindir.

Çapı
----

Roman dörd dəfə: 2004, 2009, 2012, 2022-ci illərdə (sonuncusu "Məhbəs" kitabında) çap olunub.

Kitabxana.net və Milli Kitabxana İnformasiya Mərkəzinin elektron kitabxanasında yayımlanır.

Xarici keçidlər
---------------

* "Üzdəniraq ada" kitabı təqdim olundu Arxivləşdirilib 2016-09-10 at the Wayback Machine
* "Cibə, evə narkotik atmaqla həbs etmək mənəvi iflasdan xəbər verir" (Müsahibə)
* Rövşən Yerfi. Üzdəniraq ada (əsərdən parçalar)
* Rövşən Yerfinin "Üzdəniraq ada" kitabının təqdimat mərasimi (Video)
* Rövşən Yerfinin "Üzdəniraq ada" - ilk kitabının təqdimatı. 05.12.2004 (Video)
* Rövşən Yerfi. Üzdəniraq ada :: Virtual Kitabxana :: ebooks.azlibnet.az (yüklə)

Həmçinin bax
------------

* Rövşən Yerfi
* Çingiz Əmirov
**NGC 4982**, Yeni Baş Kataloqda qeydə alınmış ulduzdur. Göy üzündə Qız bürcü istiqamətində yerləşir. **\*4** tipli  qalaktikadır. Alman astronomu Vilhelm Tempel tərəfindən 1878-ci ildə 27.94 sm (11 düymə) ölçülü refraktor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 4982: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 4958 |
NGC 4959 |
NGC 4960 |
NGC 4961 |
NGC 4962 |
NGC 4963 |
NGC 4964 |
NGC 4965 |
NGC 4966 |
NGC 4967 |
NGC 4968 |
NGC 4969 |
NGC 4970 |
NGC 4971 |
NGC 4972 |
NGC 4973 |
NGC 4974 |
NGC 4975 |
NGC 4976 |
NGC 4977 |
NGC 4978 |
NGC 4979 |
NGC 4980 |
NGC 4981 |
**NGC 4982** |
NGC 4983 |
NGC 4984 |
NGC 4985 |
NGC 4986 |
NGC 4987 |
NGC 4988 |
NGC 4989 |
NGC 4990 |
NGC 4991 |
NGC 4992 |
NGC 4993 |
NGC 4994 |
NGC 4995 |
NGC 4996 |
NGC 4997 |
NGC 4998 |
NGC 4999 |
NGC 5000 |
NGC 5001 |
NGC 5002 |
NGC 5003 |
NGC 5004 |
NGC 5005 |
NGC 5006 |
NGC 5007



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 5106**, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. **S** tipli  qalaktikadır. İngilis astronomu Vilyam Herşel tərəfindən 1784-cü ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 5106: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 5082 |
NGC 5083 |
NGC 5084 |
NGC 5085 |
NGC 5086 |
NGC 5087 |
NGC 5088 |
NGC 5089 |
NGC 5090 |
NGC 5091 |
NGC 5092 |
NGC 5093 |
NGC 5094 |
NGC 5095 |
NGC 5096 |
NGC 5097 |
NGC 5098 |
NGC 5099 |
NGC 5100 |
NGC 5101 |
NGC 5102 |
NGC 5103 |
NGC 5104 |
NGC 5105 |
**NGC 5106** |
NGC 5107 |
NGC 5108 |
NGC 5109 |
NGC 5110 |
NGC 5111 |
NGC 5112 |
NGC 5113 |
NGC 5114 |
NGC 5115 |
NGC 5116 |
NGC 5117 |
NGC 5118 |
NGC 5119 |
NGC 5120 |
NGC 5121 |
NGC 5122 |
NGC 5123 |
NGC 5124 |
NGC 5125 |
NGC 5126 |
NGC 5127 |
NGC 5128 |
NGC 5129 |
NGC 5130 |
NGC 5131



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 5160**, Yeni Baş Kataloqda qeydə alınmış ulduzdur. Göy üzündə Qız bürcü istiqamətində yerləşir. **\*2** tipli  qalaktikadır.  Henrix Arrest tərəfindən 1862-ci ildə 27.94 sm (11 düymə) ölçülü refraktor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 5160: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 5136 |
NGC 5137 |
NGC 5138 |
NGC 5139 |
NGC 5140 |
NGC 5141 |
NGC 5142 |
NGC 5143 |
NGC 5144 |
NGC 5145 |
NGC 5146 |
NGC 5147 |
NGC 5148 |
NGC 5149 |
NGC 5150 |
NGC 5151 |
NGC 5152 |
NGC 5153 |
NGC 5154 |
NGC 5155 |
NGC 5156 |
NGC 5157 |
NGC 5158 |
NGC 5159 |
**NGC 5160** |
NGC 5161 |
NGC 5162 |
NGC 5163 |
NGC 5164 |
NGC 5165 |
NGC 5166 |
NGC 5167 |
NGC 5168 |
NGC 5169 |
NGC 5170 |
NGC 5171 |
NGC 5172 |
NGC 5173 |
NGC 5174 |
NGC 5175 |
NGC 5176 |
NGC 5177 |
NGC 5178 |
NGC 5179 |
NGC 5180 |
NGC 5181 |
NGC 5182 |
NGC 5183 |
NGC 5184 |
NGC 5185



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Valeh Dadaş oğlu Babayev** — Azərbaycan Silahlı Qüvvələrinin baş leytenantı. 2007-ci il 6 noyabr tarixində döyüş tapşırığını yerinə yetirərkən şəhid olub.

Həyatı
------

Valeh Babayev 1977-ci ilin 14 iyun günündə Qobustan rayonunun Nərimankənd kəndində Dadaş və Cəmilə Babayevlərin ailəsində anadan olub. Ailənin birinci övladı olan Valeh 1983-ci ildə Qobustan rayonu Nərimankənd kənd tam orta məktəbinin birinci sinfinə getmiş, 1994-ci ildə isə həmin məktəbi bitirmişdir. 1994-1998-ci illərdə Bakı Ali Ümumqoşun Komandirləri Məktəbində təhsil almışdır.

Ailəli idi, Aydan və Səid adlı iki övladı yadigar qalıb.

Hərbi xidməti
-------------

Valeh Babayev 1998-ci ilin iyun ayından müxtəlif illərdə Silahlı Qüvvələrin və Quru Qoşunlarının hərbi hissələrində taqım komandiri, bölük komandiri və hərbi hissənin fiziki hazırlıq üzrə mütəxəssis vəzifələrində xidmət edib.

2007-ci ilin noyabr 5-dən 6-na keçən gecə döyüş tapşırığını yerinə yetirərkən baş leytenant Babayev bədənin müxtəlif nahiyələrindən qəlpə yarası aldı. İlkin tibbi yardım göstərildikdən sonra Füzuli rayon Əhmədbəyli Hospitalına çatdırılsa da, baş leytenant Valeh Babayev qanaxma nəticəsində qəhrəmancasına şəhid oldu.

Dəfni
-----

Noyabrın 6-sı baş leytenant Valeh Babayev anadan olduğu Nərimankənd kənd qəbirstanlığında izdihamla son mənzilə yola salındı. Dəfn mərasiminə minlərlə rayon sakini ilə yanaşı, şəhidin xidmət etdiyi hərbi hissənin əsgər və zabitləri də qatıldı. Baş leytenant Valeh Babayev uğrunda şəhid olduğu torpağa tapşırıldı. Baş leytenantın tabutuna çəkilən bayraq isə şəhidin qardaşı İslam Babayevə təqdim olundu.

Təltif və mükafatları
---------------------

* — "Qüsursuz xidmətə görə" III dərəcəli medalı

Sitatları
---------

|  |  |  |
| --- | --- | --- |
| "| *"İnsan bu həyata bir dəfə gəlir və bir dəfə də həyatdan gedir. Gedəndə də gərək şərəflə gedəsən".* | "|

İrsi
----

Qobustan şəhərində böyüyüb boya başa çatdığı küçə şəhid Valeh Babayevin adını daşıyır. 2018-ci ildə, həmin küçədə Valeh Babayevin şərəfinə ucladılmış bulaq-abidə kompleksinin açılışı həyata keçirilmişdir.

İstinadlar
----------

1. 1 2  Qobustanda şəhid bulağı abidə kompleksinin açılışı olub[*ölü keçid*]
Barbadoslu mulat qız. Yağlı boya ilə işlənmiş rəsm. 1764-cü il
**Mulatlar** — avropeid və neqroid irqlərinin qarışığından yaranan insanlar. Mulatlar Latın Amerikası və Karib dənizi hövzəsi əhalisinin əksəriyyətini təşkil edirlər (Dominikan Respublikası — 73 %, Kuba — 51 %, Braziliya — 38 %), həmçinin bəzi Afrika ölkələri (CAR, Namibiya). Bu ifadə ilk dəfə XVI əsr ispan sənədlərində rast gəlinir və ispan və ya portuqal dilindən yarandığı ehtimal edilir.

*Mulato* sözü birinci versiyaya görə o ərəb sözü olan *muvallod*dan yaranıb, bu sözlə təmiz ərəb olmayanlar adlandırılırdılar. İkinci versiyaya görə ispan sözü olan *mulo*dan yaranıb ki, eşşəklə atın qarışığı olan qatıra deyilir.

Həmçinin kvarteron- 1/4 zənci qarışığı olan, oktoron və ya myulatr — 1/8 zənci, myustiv(1/2), qriff (3/4), marabu (7/8), musti (1/8) və mustafino (1/16)qarışığı olan tiplər də var. Axırıncı iki ad yerli Yamay adlarıdır. İndi bu terminlər az işlədilir. Elmdə isə "açıq" və "tünd" mulatlar anlayışı var.

Məşhur mulatlar
---------------

* Barak Obama — Amerika Birləşmiş Ştatlarının 44-cü Prezidenti.
* Kreyq Deyvid — britaniya müğənnisi.
* Rianna — ABŞ müğənnisi.
* Ronaldo — Braziliya futbolçusu.
* Buker Taliafer Vaşinqton — amerika yazıçısı.
Vikipediyada bu ad-soyadlı digər şəxslər haqqında da məqalələr var; bax: Oqtay Məmmədov.

**Oqtay Məmmədov** (tam adı:*Oqtay İlyas oğlu Məmmədov*; 17 iyun 1963, Ermənistan SSR) — Azərbaycanlı general-mayor, Kürdəmir rayon Polis şöbəsinin rəisi (2013–2016).

Həyatı
------

Oqtay Məmmədov 1963-cü il 17 iyun tarixində Qərbi Azərbaycanda anadan olmuşdur. 1986-cı ildə Azərbaycan İnşaat-Mühəndisləri İnstitutunu, 1997-ci ildə Azərbaycan Respublikası Daxili İşlər Nazirliyinin Polis Akademiyasını bitirmişdir. 1986–1988-ci illərdə Silahlı Qüvvələrin sıralarında həqiqi hərbi xidmət keçmişdir. Ailəlidir, iki övladı, beş nəvəsi var.

Fəaliyyəti
----------

1986–2006-cı illərdə Daxili İşlər Nazirliyinin İslah əmək müəssisələri idarəsində, Maliyyə-plan idarəsində, İstirahət evində, İqtisadi sahədə cinayətkarlıqla mübarizə idarəsində, Daxili təhqiqatlar idarəsində, Nəqliyyatda Baş Polis İdarəsində müxtəlif məsul və rəhbər vəzifələrdə çalışmışdır. 2006–2013-cü illərdə Daxili İşlər Nazirliyinin Nəqliyyatda Baş Polis idarəsinin rəis müavini vəzifəsində işləmişdir. 2013–2016-cı illərdə Kürdəmir rayon Polis şöbəsinin rəisi olmuşdur. 2016-cı il 5 iyul tarixindən ədliyyə nazirinin əmri ilə Penitensiar xidmətin rəis müavini vəzifəsinə təyin edilmişdir. Cinayətkarlıqla mübarizədə fərqləndiyinə, habelə uzun illər ərzində qüsursuz xidmətinə görə daxili işlər naziri tərəfindən dəfələrlə müxtəlif təltiflərə layiq görülmüşdür. Ədliyyə general-mayorudur.

Həmçinin bax
------------

* Arif Talışxanov

Xarici keçidlər
---------------

* Oqtay Məmmədov: Penitensiar xidmət ötən il 579 cinayətin üstünü açıb
* Prezident general rütbəsi verdi, rəis təyin etdi — 6 sərəncam

İstinadlar
----------

1. ↑  "Oqtay İlyas oğlu Məmmədov". 24 Oct 2017 – 23 Sep 2018 tarixində arxivləşdirilib. İstifadə tarixi: 2019-05-18.
2. ↑  "Oqtay Məmmədov Kürdəmirə yeni polis rəisi təyin edilib". 4 Sep 2015 – 14 Apr 2017 tarixində arxivləşdirilib. İstifadə tarixi: 2019-05-18.
3. ↑  "Prezident ədliyyə işçilərinə xüsusi rütbələr, fəxri adlar, orden və medallar verdi". 24 May 2019 tarixində arxivləşdirilib. İstifadə tarixi: 2019-05-18.
Təhlükəsizlik işıqları ilə işıqlandırılmış olan Pakistan — Hindistan sərhədi beynəlxalq sərhədlərin gecələr belə göründüyü dünyada nadir yerlərdən biridir.
**Sərhəd** və ya **coğrafi sərhəd** hökumətlər, dövlətlər və ya ölkənin inzibati cəhətdən bir-birindən müstəqil olan hissələri kimi siyasi strukturların coğrafi cəhətdən bitmə nöqtələrini və ya hüquqi yurisdiksiyalarını təsvir edən termindir.

Qədim dövrlərdə sərhədlər aralarında neytral zonaların mövcud olduğu və ciddi şəkildə ayrılmayan regionlar idi. Bu vəziyyət hələ də Səudiyyə Ərəbistanı ilə Küveytin dövlət sərhədində müşahidə olunur. Müasir dövrdə bir çox ölkələrin dövlət sərhədləri konkret olaraq müəyyən edilmişdir. Hava limanları, limanlar və gömrük qapıları da dövlətin bir növ sərhədini təşkil edirlər. Bu üsul ilə də ölkəyə daxil olan və ölkədən çıxan insanlar, heyvanlar, pul və mallar üzərində dövlətin nəzarəti mümkün olur. Sərhədləri keçmək üçün insanlara pasport, lazım gələrsə, viza və yaxud da şəxsiyyəti təsdiq edən sənədlər lazımdır. Əcnəbi şəxslərdən başqa ölkənin sərhədləri daxilində qalması üçün xüsusi immiqrasiya sənədləri tələb edilə bilər. Müəyyən bir xəstəliyin ötürülməsinin qarşısını almaq üçün heyvanların (və bəzi hallarda da insanların) sərhədi keçməsinə icazə verilmir. Bir çox ölkələr təhlükəli heyvanların və narkotik maddələrin öz sərhədlərindən keçirilməsini qadağan etmişdir. Əvvəlcədən xəbərdarlıq edilmədən və yaxud da icazə alınmadan əşyaların, heyvanların və ya insanların sərhəddən keçməsi və ya keçirilməsi qeyri-qanuni immiqrasiya hesab olunur.

Tək ölkə ilə həmsərhəd olan ölkələr
-----------------------------------


|  |
| --- |
| * Vatikan
* Qətər
* Portuqaliya
* Cənubi Koreya
* Monako
* Qambiya
* Lesoto
* San-Marino
* Sinqapur
* Papua-Yeni Qvineya
* Şotlandiya
* Uels
* Şərqi Timor
* İrlandiya
* Haiti
* Dominikan Respublikası
* Böyük Britaniya
* Cəbəllüttariq
* Makao
* Honkonq
* Şimali İrlandiya
* Şri-Lanka
* Qrenlandiya

  |

Kanada və Danimarka, Nunavut və Qrenlandiya arasında qalan və 1971-ci ildən bəri sərhəd mübahisələrinin davam etdiyi Hans adasını iki yerə bölmək barədə öz aralarında 14 iyun 2022-ci ildə razılığa gəlmişdirlər və 1,28 km uzunluğu olan sərhədə malik olduqları üçün tək qonşusu olan dövlət statusundan çıxmışdırlar.

Həmçinin bax
------------

* Dövlət sərhədi
**Kreyq Deyvid** (*ing.* Craig Ashley David; 5 may 1981, Sauthempton, Böyük Britaniya) – ingilis musiqiçi və bəstəkar.

Karyerası
---------

Kreyq Deyvid uşaqlıqdan musiqi ilə məşğul olub. İlk nailiyyəti Böyük Britaniyanın "I’m Ready" mahnı müsabiqəsində qalibiyyəti olub. Bundan sonra Kreyq Mark musiqiçi Mark Hill ilə tanış olur və onunla işləməyə başlayır. 2000-ci ildə "Born To Do It" adlı ilk albomu işıq üzü görür. Albom Böyük Britaniyanın ən çox satılan albomları sırasında birinci yerə qalxır və 19 yaşlı artist bu nailiyyəti qazanmış ən gənc müğənni kimi tarixə düşür. Albomun sinqlları olan "Fill Me İn", "7 Days", "Walking Away", "Rendezvous" dünya çartlarının ilk pillələrini tutur və Kreyqi bütün dünyada tanıdır. 2002 və 2003 illərində Kreyq Deyvid "Ən yaxşı vokal çıxışı" nominasiyasında 2 dəfə Qremmi mükafatının adayı olur.

2002-ci ildə Kreyq Deyvid "Slicker Than Your Average" adlı ikinci albomunu hazırlayır. Bu albom ilk alboma nisbətən az uğur qazansa da müğənni yenə də bir sıra mükafatlar qazanır və populyarlığını qoruyur. 2003-cü ildə Kreyq Deyvid musiqiçi Stinq ilə birlikdə ona böyük uğur gətirən "Rise & Fall" mahnısını yazır. Mahnı Böyük Britaniyada ilin ən uğurlu mahnıları arasında ikinci yeri tutur. 2005-ci ildə Kreyq Deyvid "The Story Goes...", 2007-ci ildə "Trust Me", 2010-ci ildə isə "Signed, Sealed, Delivered" adlı albomlarını buraxır. Bundan başqa 2008-ci ildə Kreyq Deyvid ən yaxşı mahnılarının daxil olduğu "Greatest Hits" albomunu buraxır və bu albom üçün "İnsomnia" adlı yeni sinql yazır. 2012-ci ildə Kreyq sayca 6-cı studiya albomunu buraxır və 2013-cü ildə dünya turuna çıxır.

Diskoqrafiya
------------

Studiya albomları
* *Born to Do It* (2000)
* *Slicker Than Your Average* (2002)
* *The Story Goes...* (2005)
* *Trust Me* (2007)
* *Signed Sealed Delivered* (2010)
* *Following My Intuition* (2016)
* *The Time Is Now* (2018)
* *22* (2022)

Toplu albomları
* *Greatest Hits* (2008)

Mənbə
-----

* Rəsmi sayt
* Myspace səhifəsi

Həmçinin bax
------------

Şablon:Kreyq Deyvid
**Əliağa Hüseynov** (tam adı: *Əliağa İzzət oğlu Hüseynov*; 16 dekabr 1946, Salyan, Salyan rayonu) — azərbaycanlı hərbçi, ictimai-siyasi xadim, ehtiyyatda olan general-leytenant; Azərbaycan Respublikasının Hərbi Komissarı (1998–2009); Salyan Rayon İcra Hakimiyyətinin başçısı (2009–2010); Azərbaycan Respublikasının Milli Məclisi IV və V çağırış deputatı (2010–2020).

Həyatı
------

Əliağa İzzət oğlu Hüseynov 1946-cı il dekabrın 16-da Salyan rayonunda anadan olmuşdur. 1970-ci ildə Azərbaycan Politexnik İnstitutunu, 1974-cü ildə Bakı Ali Ümumqoşun Komandirlər Məktəbini, 1975-ci ildə isə Baş Ştabın Mərkəzi Kursunu bitirmişdir.

1970–1972-ci illərdə Bakı şəhər Tramvay-Trolleybus İdarəsində çalışmışdır. 1972-ci ildə Sovet ordusu sıralarına çağırılmışdır. 1972–1976-cı illərdə Bakı şəhəri 26 Bakı komissarı rayon (indiki Səbail rayonu) Hərbi Komissarlığında şöbə rəisinin köməkçisi, 1976–1978-ci illərdə İmişli rayon Hərbi komissarının müavini, 1978–1983-cü illərdə Bakı şəhəri Əzizbəyov rayon (indiki Xəzər rayonu) Hərbi Komissarlığında ikinci şöbənin rəisi, 1983–1988-ci illərdə Əzizbəyov rayonunun Hərbi komissarı, 1988–1997-ci illərdə Bakı şəhəri Yasamal rayonunun Hərbi komissarı işləmişdir.

1998–2009-cu illərdə Azərbaycan Respublikasının Hərbi Komissarı olmuşdur. Azərbaycan Respublikası Prezidentinin 10 noyabr 2009-cu il tarixli Sərəncamı ilə General-leytenant Əliağa İzzət oğlu Hüseynov Azərbaycan Respublikasının hərbi komissarı vəzifəsindən azad edilərək "Hərbi xidmətkeçmə haqqında" Əsasnamənin 156-cı maddəsinin "b" bəndinə və 164-cü maddəsinin ikinci hissəsinə uyğun olaraq hərbi geyim formasını daşımaq hüququ verilməklə Azərbaycan Respublikası Silahlı Qüvvələrində həqiqi hərbi xidmətdən ehtiyata buraxılıb.

11 noyabr 2009-cu il tarixindən Salyan Rayon İcra Hakimiyyətinin başçısı vəzifəsində çalışıb. 7 noyabr 2010-cu ildə Azərbaycan Respublikası IV çağırış Milli Məclisinin deputatı seçilmişdir. Azərbaycan Respublikası Prezidentinin 11 dekabr 2010-cu il tarixli Sərəncamı ilə dördüncü çağırış Azərbaycan Respublikası Milli Məclisinə deputat seçilməsi ilə əlaqədar olaraq Salyan Rayon İcra Hakimiyyətinin başçısı vəzifəsindən azad edilib.

Milli Məclisin Təhlükəsizlik və müdafiə komitəsinin üzvü, Azərbaycan-Pakistan parlamentlərarası əlaqələr üzrə işçi qrupunun rəhbəridir.

Mükafatları
-----------

* "Şöhrət" ordeni

İstinadlar
----------

1. ↑  "Əliağa Hüseynov respublikanın hərbi komissarı vəzifəsindən azad edildi". 2020-08-14 tarixində arxivləşdirilib. İstifadə tarixi: 2018-07-03.
2. ↑  "Deputat Əliağa Hüseynov "Şöhrət" ordeni ilə təltif edilib". 2017-05-04 tarixində orijinalından arxivləşdirilib. İstifadə tarixi: 2018-07-03.

Xarici keçidlər
---------------

* BAŞ HƏRBİ KOMİSSAR "YENİ MÜSAVAT"a DANIŞDI 24.04.2009
* 59 saylı Səlyan DSK-dan deputatlığa namizəd Əliağa Hüseynov 25 oktyabrda seçicilərlə keçirdiyi görüşdən fraqmentlər
**Cavid Osmanov** (6 fevral 1975, Ağdaş) — Azərbaycan Respublikası Milli Məclisinin deputatı.

Həyatı
------

Osmanov Cavid Həmid oğlu 6 fevral 1975-ci ildə Ağdaş şəhərində anadan olub. 1982-ci ildə Ağdaş şəhəri M. Qorki adına orta məktəbin birinci sinfinə daxil olub, 1992-ci ildə həmin məktəbin onuncu sinfini bitirib. 1997-ci ildə Azərbaycan Respublikası Prezidenti yanında Dövlət İdarəçilik Akademiyasına daxil olub, 2000-ci ildə həmin Akademiyanı bitirərək dövlət və bələdiyyə idarəetməsi ixtisasına yiyələnmişdir. Evlidir. İki övladı var.

2001-ci ilin aprel ayından 2002-ci ilin iyul ayınadək Ağdaş rayon Gənclər, İdman və Turizm idarəsində baş inspektor, 2002-ci ilin iyul ayından 2005-ci ilin iyul ayınadək həmin idarənin rəisi vəzifəsində çalışmışdır.

Siyasi fəaliyyəti
-----------------

2005-ci ilin dekabr ayından 2006-cı ilin iyul ayına kimi Ağdaş rayon İcra Hakimiyyəti başçısının Ağdaş şəhəri üzrə nümayəndəsi, 2006-cı ilin iyul ayından 2016-cı ilin iyul ayına kimi Ağdaş rayon İcra Hakimiyyəti başçısının birinci müavini vəzifələrində işləmişdir.

18 iyun 2016-cı il tarixdə 90 saylı Ağdaş Seçki Dairəsi üzrə Azərbaycan Respublikası Milli Məclisinə keçirilən təkrar seçkilərdə namizədliyi Yeni Azərbaycan Partiyası tərəfindən irəli sürülmüş və deputat seçilmişdir. Azərbaycan Respublikası Konstitusiya Məhkəməsinin 5 iyul 2016-cı il tarixli qərarına əsasən Azərbaycan Respublikası Milli Məclisinə deputat seçilməsi təsdiqlənmişdir. Azərbaycan Respublikası Milli Məclisinin Regional məsələlər komitəsinin, Gürcüstan, Ukrayna, Belçika, Çin, Birləşmiş Ərəb Əmirlikləri, Avstraliya Parlamentlərarası dostluq qruplarının üzvüdür.
Yeni Azərbaycan Partiyasının üzvüdür. 2007-ci ilin mart ayından 2022-ci ilin yanvar ayının 28-dək Yeni Azərbaycan Partiyası Ağdaş rayon təşkilatının sədri olmuşdur. 7 iyul 2013-cü ildə keçirilən Yeni Azərbaycan Partiyasının V Qurultayında Mərkəzi Nəzarət Təftiş Komissiyasının üzvü seçilib. Yeni Azərbaycan Partiyasının VII qurultayında (5 mart 2021-ci il) YAP İdarə Heyətinin üzvü seçilib.

İstinadlar
----------

1. ↑  "Cavid Osmanov: Regionların inkişafı dövlət başçısının siyasətində əsas hədəflərdən biridir". 2021-10-19 tarixində arxivləşdirilib. İstifadə tarixi: 2019-01-23.
2. ↑  "Arxivlənmiş surət". 2021-02-10 tarixində arxivləşdirilib. İstifadə tarixi: 2021-03-11.
**Azər Kərimli** (6 iyul 1964, Bakı) — Azərbaycan Respublikası Milli Məclisinin 112 saylı Qax Seçki Dairəsindən V çağırış deputatı.

Həyatı
------

Azər Kərimli 6 iyul 1964-cü ildə Bakı şəhərində anadan olmuşdur. 1981-ci ildə 176 saylı orta məkəbi bitirmişdir. 1981-ci ildə Moskva Tekstil İnstituna daxil olmuşdur. 1983–1985-ci illərdə həqiqi hərbi xidmətdə olmuşdur. 1989-cu ildə Moskva Yüngül Sənaye Texnologiya İnstitunu fərqlənmə diplomu ilə bitirmiş, 1992-ci ildə həmin institutun aspiranturasını bitirmişdir. 1991–1999-cu ilədək Moskvada, "Фахри" şirkətinin təsisçisi və rəhbəri olmuşdur. 1999-cu ildən Azərbaycanın "Lotos Co Ltd", "Qamma Ltd" şirkətlərinə rəhbərlik etmişdir.

Ailəlidir. 2 övladı var. Rus və ingilis dillərini bilir.

Siyasi fəaliyyəti
-----------------

2000-ci ildə Azərbaycan Respublikası Milli Məclisinin 60 saylı Qax seçki dairəsindən II çağırış, 15 oktyabr 2005-ci ildə III çağırış, 2010-cu ildə IV çağırış, 2015-ci ildə V çağırışa isə 112 saylı Qaxseçki dairəsindən deputat seçilmişdir.

O, Milli Məclisin Beynəlxalq münasibətlər və parlamentlərarası əlaqələr komitəsinin, Azərbaycan – İtaliya parlamentlərarası işçi qrupunun rəhbəridir. Azərbaycan Respublikasının Milli Məclisi ilə Avstriya, İngiltərə, Çexiya və Ukrayna parlamentləri arasında işçi qruplarının, AVRONEST Parlament Assambleyasında Milli Məclis nümayəndə heyətinin, Avropa İttifaqı — Azərbaycan Parlament Əməkdaşlıq Komitəsinin üzvüdür. GUAM Parlament Assambleyasında Milli Məclis nümayəndə heyətinin rəhbəridir.

Təltifləri
----------

* İtaliyanın "Cavaler" (cavaliere) ordeni,
* "Azərbaycan Xalq Cümhuriyyətinin 100 illiyi (1918–2018)" yubiley medalı,
* "Azərbaycan Respublikası diplomatik xidmət orqanlarının 100 illiyi (1919–2019)" Azərbaycan Respublikasının yubiley medalı.

İstinadlar
----------

1. ↑  "Beynəlxalq münasibətlər və parlamentlərarası əlaqələr komitəsinin üzvü". 2022-07-31 tarixində arxivləşdirilib. İstifadə tarixi: 2020-01-27.
Vikipediyada bu ad-soyadlı digər şəxslər haqqında da məqalələr var; bax: Elman Məmmədov.

**Elman Camal oğlu Məmmədov** (18 oktyabr 1950, Xocalı) — Azərbaycan Respublikası Milli Məclisinin deputatı, Qarabağ müharibəsi veteranı.

Həyatı
------

Elman Məmmədov 1950-ci il oktyabrın 18-də Xocalı şəhərində anadan olmuşdur. Azərbaycan Dövlət Pedaqoji İnstitutunun riyaziyyat fakültəsini və Bakı Sosial İdarəetmə və Politologiya İnstitutunu bitirmişdir. Rus və erməni dillərini bilir.

Evlidir, 7 övladı var.

İctimai-siyasi fəaliyyəti
-------------------------

1973-cü ildən Xocalı kənd orta məktəbində müəllim, direktor müavini, direktor işləmişdir. 1985-ci ildən Xocalı tərəvəzçilik-südçülük sovxozunda partiya təşkilatının katibi, 1987-ci ildən Xocalı İcraiyyə Komitəsinin sədri, 1991–2000-ci illərdə Xocalı İcra Hakimiyyətinin başçısı vəzifələrində çalışmışdır.

Yeni Azərbaycan Partiyasının üzvüdür.

İkinci çağırış Azərbaycan Respublikası Milli Məclisinin deputatı olmuşdur.

2005-ci il noyabrın 6-da 124 saylı Şuşa-Füzuli-Xocalı-Xocavənd seçki dairəsindən deputat seçilmişdir. Milli Məclisin Təhlükəsizlik və müdafiə məsələləri daimi komissiyasının üzvüdür. Azərbaycan-Belarus, Azərbaycan-Bolqarıstan, Azərbaycan-Fransa, Azərbaycan-İsveçrə, Azərbaycan-Lüksemburq parlamentlərarası əlaqələr üzrə işçi qruplarının üzvüdür.

GUAM-ın Parlament Assambleyasında Azərbaycan nümayəndə heyətinin üzvüdür.

Təltifləri
----------

* "Azərbaycan Bayrağı" ordeni ilə təltif edilmişdir.
* "Şöhrət" ordeni ilə təltif edilmişdir.

İstinadlar
----------

1. ↑  "E.C.Məmmədovun "Şöhrət" ordeni ilə təltif edilməsi haqqında Azərbaycan Respublikası Prezidentinin Sərəncamı". 2023-07-08 tarixində arxivləşdirilib. İstifadə tarixi: 2020-12-30.

| ⛭Xocalı rayonunun rəhbərləri |
| --- |
| AzərbaycanRespublikası | 

|  |  |
| --- | --- |
| Rayon İcra Hakimiyyətibaşçıları | 
* Elman Məmmədov (1991–2000)
* Şahmar Usubov (2000–)

 |

 |
| *Qeyd 1: Xocalı rayonu 26 noyabr 1991-ci il tarixində Əsgəran rayonu bazasında təşkil olunmuşdur.* |
**NGC 1117A**, Yeni Baş Kataloqda qeydə alınmış qalaktikadır. Göy üzündə Qoç bürcü istiqamətində yerləşir. **E-S0** tipli  qalaktikadır. Alman astronomu Albert Mart tərəfindən 1863-cü ildə 121.92 sm (48 düymə) ölçülü reflektor vasitəsilə kəşf edilmişdir.

İstinadlar
----------

1. ↑  "SIMBAD". NGC (İngiliscə).
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Proje Veritabanı". NGC (İngiliscə).

Xarici keçidlər
---------------

* SEDS Arxivləşdirilib 2007-03-17 at the Wayback Machine
* 

* WikiSky-da NGC 1117A: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 1093 |
NGC 1094 |
NGC 1095 |
NGC 1096 |
NGC 1097 |
NGC 1098 |
NGC 1099 |
NGC 1100 |
NGC 1101 |
NGC 1102 |
NGC 1103 |
NGC 1104 |
NGC 1105 |
NGC 1106 |
NGC 1107 |
NGC 1108 |
NGC 1109 |
NGC 1110 |
NGC 1111 |
NGC 1112 |
NGC 1113 |
NGC 1114 |
NGC 1115 |
NGC 1116 |
**NGC 1117** |
NGC 1118 |
NGC 1119 |
NGC 1120 |
NGC 1121 |
NGC 1122 |
NGC 1123 |
NGC 1124 |
NGC 1125 |
NGC 1126 |
NGC 1127 |
NGC 1128 |
NGC 1129 |
NGC 1130 |
NGC 1131 |
NGC 1132 |
NGC 1133 |
NGC 1134 |
NGC 1135 |
NGC 1136 |
NGC 1137 |
NGC 1138 |
NGC 1139 |
NGC 1140 |
NGC 1141 |
NGC 1142



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Kopaida** və ya **Kopais** (q.yun. Κωπαΐς; *yun.* Κωπαΐδα) — Mərkəzi Yunanıstanda, Beotiya düzənliyində yerləşən keçmiş göl. XIX əsrin sonlarında göl qurumuşdur. Bir zamanlar göldə yerləşən adada melaqit vardı. Homerin Arne adlandırdığı şəhərin burada yerləməsi ehtimal edilir.

Quruması
--------

Göl mövcud olduğu dövrdə onun sahillərində Qaliartos, Orxomenos və Xeroniya adlı şəhərlər mövcud olmuşdur. Gölə Kifisos, Termessus və Triton çayları tökülür. Göl ətrafında geniş əkin sahələri vardı. Göl daşarkən bu sahələri su basırdı. Göl ətrafında olan bataqlıq müxtəlif xəstəliklərə səbəb olurdu. 1867–1887-ci illərdə *Lake Copais Company* britaniya şirkəti gölün boşaldılması məqsədi ilə kanallar inşa etməyə başlayır. Nəticədə 200 km² sahə qurudulmuşdur. Bu qurudulmuş sahə uzun zaman *Lake Copais Company* şirkətinə mənsub olmuşdur. 1952-ci ildə isə mülkiyyət hüququ hökumətin nəzarətinə verilir

1957-ci ildə gölün drenajını idarə etmək və yeni bir yol çəkmək məqsədi ilə *The Kopais Lake Agency* şirkəti qurulur. Əsas işlər elə həmin ildə aparılmışdı. Ancaq agentliyin 30 işçisi və prezidentinin şəxsi sürücüsü 2010-cu ilədək mövcud olmuşdur

Gölün qurumasından əvvəl göldən axan su çox sayda yeraltı kanallar vasitəsilə dənizə axırdı. Coğrafiyaşünas Strabon yazdığına görə bu kanalların bəziləri süni idi. Müasir arxeoloji araşdırmalar göstərir ki, iri kanalların bir çoxu b.e.ə 14 əsrdə inşa edilmişdir. Stabon bu kanalların inşasını Makedoniyalı İsgəndərin dövründə Kratet adlı mühəndis tərəfindən həyata keçirildiyini qeyd edir.

İstinadlar
----------

1. ↑  "Buildings of the Installations of Copais Company"  (ing.), информация с сайта министерства культуры Греции
2. ↑  "Mycenaean Gla" Arxivləşdirilib 2012-06-29 at Archive.today  (ing.)
3. ↑  "The 'Atimorisia' Illness: Greece's Toothless Battle against Corruption". Spiegel Online (ingilis). 2012-04-11 tarixində arxivləşdirilib. İstifadə tarixi: 2019-05-09.
4. ↑  "Technology in Ancient Greece"  (ing.)
**Nelson adası** (*ing.* Nelson Island) — Berinq dənizində, Alyaskanın cənub-qərb sahili yaxınlığında, Ninqaluk (şimalda) və Kolavinarak (şərqdə) çaylarını ayıran ada. İnzibati cəhətdən ABŞ-nin, Alyaska ştatının Betel siyahıyaalma sahəsinə aiddir.

Uzunluğu 68 km, eni 32 ilə 56 km arasındadır. Adanın sahəsi 2183 km²-dir. Sahəsinə görə ABŞ-də 15-ci ən böyük adadır. Nunivak adasından Etolin boğazı ilə ayrılır. Nelson adasında 3 kənd vardır: Tununak, Toksuk Bey və Naytmyut. Yaşayış məntəqələrinin hamısı Berinq dənizi sahilində, adanın cənub-qərb hissəsində yerləşir. Bu üç kəndin ümumi əhalisi 2010-cu il siyahıyaalınmasına əsasən 1197 nəfərdir. 2000-ci il siyahıyaalınmasına görə, onun sayı 1065 nəfər olmuşdur.

Ada 1878-ci ildə adanı və onun əhalisini tədqiq etmiş amerikalı tədqiqatçı, etnoloq Edvard Uilyam Nelsonun şərəfinə adlandırılıb.

Həmçinin bax
------------

* Kiqiqak

İstinadlar
----------

1. ↑  "U.S. Census Bureau". 2012-01-05 tarixində arxivləşdirilib. İstifadə tarixi: 2020-04-02.
**Fortuna başcıqlı qaraçöhrə** (*lat.* Cephalotaxus fortunei) — bitkilər aləminin çılpaqtoxumlular şöbəsinin i̇ynəyarpaqlılar sinfinin i̇ynəyarpaqlılar dəstəsinin başcıqlı qaraçöhrəkimilər fəsiləsinin başcıqlı qaraçöhrə cinsinə aid bitki növü.

Kiçik gövdəli, alçaq boylu koldur. Bitkinin çətiri enli-oval olub, yarpaqları üfüqi cərgələrdə yerləşir, hamardır, uzunluğu 9 sm-ə qədərdir. Yarpaq ayaları dərili və parlaqdır. Yarpağın üst hissəsi yaşıldır, alt tərəfi isə açıq rəngli zoqlarla örtülmüşdür. Başcıqlı qaraçöhrənin cavan bitkiləri soyuqdan əziyyət çəkir, ancaq sonradan normaya düşərək qışda yaxşı böyüyür. Başcıqlı qaraçöhrə rütubətli və soyuq olmayan yerlərdə becərilməlidir. Başcıqlı qaraçöhrə kölgəyə davamlı bitkidir. Ancaq çox günəşli yerlərdə də yaxşı bitir. Fortuna başcıqlı qaraçöhrə bitkisi bol və müntəzəm suvarılmaıldır. Köçürülməyə tələbkar olmayan bitkidir, ancaq çox təzə, qumlu, humuslu, turş və ya qələvili torpaqlara üstünlük verir. Abşeronda, Lənkəranda Fortuna başcıqlı qaraçöhrəyə son dövrlərdə bir çox yeni salınmış park və bağlarda, həyətyanı sahələrdə rast gəlinir.

Sinonimləri
-----------

### Homotipik sinonimləri

* *Taxus fortunei* (Hook.) C.Lawson

### Heterotipik sinonimləri

* *Cephalotaxus fortunei var. concolor* Franch.
* *Cephalotaxus fortunei var. pendula* Carrière
* *Cephalotaxus kaempferi* Anon.
* *Cephalotaxus robusta* Rafarin

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q1439142
* Wikispecies: Cephalotaxus fortunei
* Conifers.org: Cephalotaxus\_fortunei
* EoL: 1059913
* EPPO: CEXFO
* FoC: 200005478
* GBIF: 2685265
* GRIN: 9887
* iNaturalist: 136135
* IPNI: 261815-1
* IUCN: 42198
* MoBotPF: 279142
* NBN: NBNSYS0000042076
* NCBI: 66169
* NZOR: a9126789-0b80-4b35-9b31-6b936fa036a3
* PFI: 8431
* Plant List: kew-2709743
* POWO: urn:lsid:ipni.org:names:261815-1
* Tropicos: 6900004
* WCSP: 382734
* WFO: wfo-0000594951

 |
**Topal ördək** və ya **gethagetdəki siyasətçi** — xələfi artıq seçilmiş və ya seçilmək ərəfəsində olan vəzifəli şəxs. Gethagetdəki siyasətçi çox vaxt digər siyasətçilərlə müqayisədə daha az təsir bağışlayır, çünki onların səlahiyyət müddəti bitmək üzrədir. Ancaq onlar icra sərəncamları, əfv fərmanları və ya digər mübahisəli fərmanlar vermək kimi nəticə qorxusu olmadan standart səlahiyyətləri həyata keçirən qərarlar qəbul etməkdə azaddır. Bu siyasətçilər müddət məhdudiyyətləri, planlaşdırılan təqaüdə çıxma və ya seçki itkiləri nəticəsində ortaya çıxır və siyasi sistemlər nəticələrin elan edilməsi ilə seçki qaliblərinin inauqurasiyası arasında gecikmə yaratdıqda xüsusilə nəzərə çarpır. Hətta yerli səviyyədə yenidən seçilmək istəməyən siyasətçilər etibarını və təsirini itirə bilər. Təsiri azaldıqca tamamlanmamış layihələr təxirə salına və ləğv edilə bilər.

İstinadlar
----------

1. ↑  ""Topal ördək" kimə deyilir?". Amerikanın Səsi. 17 dekabr 2020. İstifadə tarixi: 1 aprel 2024.
**Fortuna traxikarpusu** (*lat.* Trachycarpus fortunei) — bitkilər aləminin palmaçiçəklilər dəstəsinin palmakimilər fəsiləsinin traxikarpus cinsinə aid bitki növü.

Təbii yayilması
---------------

Qərbi Himalay, Çin və Yaponiyada dağ meşələrində, kasıb torpaqlarda yayılmışdır. Vətənində bu bitki Çin çətənə palması adlanır.

Botaniki təsviri
----------------

Hündürlüyü 10 m-dən çoxdur. Çətiri kiçikdir. Yarpaqları üst tərəfdən parlaq, yelpikvari, tünd-yaşıl, alt tərəfdən göyümtülü, çoxsaylı buğumlara bölünmüşdür, diametri 60 sm-ə çatır. Saplaqları çılpaq iynəsiz, bünövrəsində cod tükçuklüdür. Çiçəyi sarı, ətirlidir, iri qoltuq çiçək qruplarında yerləşir. Yarpaq buğumlarının miqdarı 30-a çatır. Hər buğumu saplığın birləşmə yerinədək kəsilmiş yarpaqların ucları ikiyə bölünmuşdür. Yarpaq saplağının kənarlarında zəif bilinən dişcikləri vardır. May ayında çiçəkləyir. Meyvəsi qışda yetişir. Çoxaldılması toxumlarla aparılır.

Ekologiyası
-----------

Şaxtayadavamlı palma növlərindən biridir, -18 C-dək şaxtalara dözür. Fortuna traxikarpusu torpağa tələbkar deyil, ancaq yaxşı drenaj saxlanılmalıdır. Nəmişli iqlim şəraitində quraqlığı pis keçirir, orta miqdarda nəmişli havanı (40%) sevir. Cənubda subtropik rayonlarda açıq sahədə qışlayır.

Azərbaycanda yayılması
----------------------

Bakı, Lənkəran və digər şəhərlərdə mədəni şəraitdə becərilir.

İstifadəsi
----------

Park və bağsalmada tək ərinlərdə geniş istifadə edilir.

Sinonimləri
-----------

### Homotipik sinonimləri

* *Chamaerops fortunei* Hook.

### Heterotipik sinonimləri

* *Trachycarpus caespitosus* Becc.
* *Trachycarpus wagnerianus* Becc.

İstinadlar
----------

Həmçinin bax
------------

| Taksoneyniləşdirmələri |
| --- |
| *Trachycarpus fortunei* | 
* Wikidata: Q158383
* Wikispecies: Trachycarpus fortunei
* APNI: 216086
* BOLD: 412245
* EoL: 1128696
* EPPO: TRRFO
* EUNIS: 185816
* FNA: 200027121
* FoC: 200027121
* GBIF: 2739071
* GISD: 1667
* GRIN: 36786
* iNaturalist: 64323
* IPNI: 670182-1
* ITIS: 817201
* MoBotPF: 276718
* NBN: NHMSYS0000464504
* NCBI: 14027
* NZOR: aceb19bf-5c45-44e4-9534-2082ff914fe0
* NZPCN: 2557
* PFI: 7845
* Plant List: kew-207159
* PLANTS: TRFO3
* POWO: urn:lsid:ipni.org:names:670182-1
* Tropicos: 2401392
* VicFlora: 2d3e1bf0-2f07-4a13-98da-b1ec1c3da515
* WCSP: 207159
* WFO: wfo-0000326529

 |
| *Chamaerops fortunei* | 
* Wikidata: Q38485380
* APNI: 216087
* GBIF: 2739073
* GRIN: 10133
* IPNI: 665909-1
* POWO: urn:lsid:ipni.org:names:665909-1
* Tropicos: 2402148
* WCSP: 37788
* WFO: wfo-0000839937

 |
Dağ texniki rekultivasiya — texniki rekultivasiyanın növlərindən biridir. Faydalı qazıntıların çıxarılması və emalı zamanı pozulmuş torpaqların rekultivasiya mərhələsidir. Dağ texniki rekultivasiyanın optimal həlli dağ işlərinin bir hissəsi olub, əsasən istismar texnikası vasitəsilə yerinə yetirilir.

Dağ texniki rekultivasiyanın işlər planı
----------------------------------------

Maddi texniki və əmək ehtiyatların, müəyyən dövrdə yerinə yetirdiyi, işin həcmini, növlərini özündə birləşdirən dağ plan işlərinin əsas tərkib hissəsidir.

Dağ hamarlama işləri
--------------------

Töküntü yamaclannın, karxanaların, çökəklərin, pozulmuş sahələrin hamaralanması, düzəldilməsi və bərpa işlərinin aparılmasıdır.

Depresiya qıfları
-----------------

Yeraltı suların çıxarıldığı sahələrdə suyun enən və azalan piezometrik səthidir. Dağ sənaye rayonlarında belə qıflara tez-tez rast gəlinir.

Draqa töküntüləri
-----------------

Pərakəndə (dağıntı halında) yayılmış faydalı qazıntıların istehsalında draylınq texnikası ilə daşınması, toplanması və yatağa döşənməsi mümkün olan töküntülərdir.

Xarici keçid
------------

* AZƏRBAYCANIN NEFTLƏ ÇİRKLƏNMİŞ TОRPAQLARI, onların rekultivasiyası və mənimsənilməsi

Həmçinin bax
------------

*

İstinad
-------

1. ↑  Yaqubov Q. Ş. Azərbaycan respublikasının texnogen-pozulmuş torpaqlarının tədqiqi, genetik xüsusiyyətləri və onların rekulvitasiyası Bakı 2003